Оксфорд университетінде қазақ тілі оқытылмақ
"Оксфорд университетінде қазақ тілі оқытылмақ" | "https://abai.kz/post/179222"
TITLE: Оксфорд университетінде қазақ тілі оқытылмақ
URL: https://abai.kz/post/179222
META: "Оксфорд университетінде қазақ тілі оқытылмақ" | "https://abai.kz/post/179222"
DATE: 26.01.2024
AUTHOR(s): Abai.kz
TOTAL WORDS: 128
TEXT: Ғылым және жоғары білім министрлігі мен Оксфорд университеті арасында өзара ынтымақтастық келісімге қол қойылды. Келісім бойынша аталған оқу орнында қазақ тілін оқыту жоспарланып отыр , деп хабарлайды Ulysmedia.kz . Министр Саясат Нұрбек пен еліміздің жетекші жоғары оқу орындарының басшыларынан құралған делегация Ұлыбританияға барып, Оксфорд Бодлиан кітапханасының Қазақстанға қатысты эксклюзивті көне қолжазбаларымен танысты. Іс-сапар барысында Саясат Нұрбек британдықтарға мемлекет басшысы Қасым-Жомарт Тоқаевтың тапсырмасымен дайындалған Oxford Qazaq сөздігінің алғашқы басылымын таныстырды. « Бодлиан кітапханасында Қазақстанға қатысты көне қолжазбалар таныстырылды. Ол кітапхана – өте ірі, рухани ордалардың бірегейі. Бұл руханият ордасында түркі философы Шейх Ахмед Таразидың «Кемелдік ғылымы» қолжазбасының жалғыз данасы сақталған. Ал президент Қасым-Жомарт Тоқаевтың тапсырмасымен даярланған Oxford Qazaq сөздігінің алғашқы басылымында 60 мыңнан астам сөз бар. Еңбектің өзі 1 300 беттен тұрады,» – деді Саясат Нұрбек. Дариға Ержанқызы Abai.kz
